open-index/open-wikipedia-markdown huggingface dataset:
Tibetiečių-mianmariečių kalbos

**Tibetiečių-mianmariečių kalbų šeima**, taip pat žinoma **tibetiečių-mjanmų** vardu, dar vadinta ***tibetiečių-birmiečių kalbomis***, – dažniausiai laikoma Kinų-tibetiečių kalbų šeimos grupe. Yra šnekama daugelyje centrinės ir pietinės Azijos šalių: Mianmare, Kinijoje (Tibeto, Guidžou, Hunano regionuose), šiaurės Tailande, Vietname, Laose, šiaurės Nepale, Butane, vakarų Pakistane (Baltistane) ir įvairiuose Indijos regionuose.

Kalbų grupėje priskaičiuojama apie 350 kalbų, iš kurių labiausiai šnekama ir paplitusi – mjanmų kalba (apie 40 mln. šnekančiųjų), vartojama Mianmare. Apie 7 mln. Kinijos regiono Tibeto gyventojų ir kitų tautų šneka tibetiečių kalba ir jos dialektais.

Neseniai nyderlandų lingvistas George van Driem apgynė tibetiečių – mianmariečių kalbų iškėlimą į priekį, išstumiant kinų – tibetiečių kalbas iš aukštesniosios eilės statuso. Pagal jo siūlymą kinų kalba turi būti klasifikuojma kaip kalbų grupė tibetiečių – mianmariečių/sinų (kinų) – tibetiečių kalbų šeimoje. Tačiau šis pasiūlymas nebuvo plačiai pripažintas.

## Klasifikacija
Iki šiol buvo dvi pagrindinės klasifikacijos: Shafer‘io (1966) ir Benedict‘o (1971). Toliau pateikiama Benedict klasifikacija:

* Kukių – činų – nagų
* Aborių-Mirių-Daflų
* Bodų-Garų
* Mahi-kiranti
* Tibetiečių-kinaurų
* Čiangų (tangutų)
* Jingpo
* Lolų (Yi)-Mjanmų-Nasių
* Kajinų (karenų)
* Bajų
* Tudzia

Nuo tada, dauguma kalbų, prieš tai nepakankamai pagrįstų, gavo daugiau dėmesio dėl naujų gramatikų ir žodynų išleidimo. Visi šie atradimai atvedė prie naujo mokslinio darbo: Bradley‘io (1997) klasifikacija naujesnė ir įtraukia naujus duomenis.

Nepaisant to, nusistovėjusi ir visuotinai pripažinta klasifikacija neegzistuoja iki dabar.

## Nuorodos
* 
* Ethnologue informacija

## Išnašos
Pelenai

**Pelenai** – nebedegantis likutis, liekąs visiškai sudegus kurui ar degiai medžiagai, degiam objektui. Pelenus sudaro nedegios ir nelakios (neišgaravusios degimo metu) mineralinės medžiagos.

## Peleningumas
Susidarančių pelenų kiekį nurodo medžiagos savybė **peleningumas**. Akmens ir rudosios anglies peleningumas yra nuo 1 iki 45 %, degiųjų skalūnų – nuo 50 iki 80 %, durpių – nuo 2 iki 30 %, malkų – paprastai mažiau kaip 1 % (0.43 – 1.82 %) , mazuto – paprastai mažiau kaip 0,15 %.

Peleningumas neretai yra savybė, lemianti kuro panaudojimo galimybes. Kuo daugiau pelenų, tuo prastesnis kuras. Deginant kurą dalį šilumos sulaiko pelenai (šiluma prarandama su pelenais). Išsilydę pelenai sudaro šlaką, kuris aplimpa deginimo įrenginio dalis. Katilinėse pelenų ir šlako sluoksnis gali apnešti šilumokaičius ir trukdyti efektyviai pernešti šilumą į šilumos panaudojimo vietas. Su degimo dujomis išlekiantys pelenai dilina dūmtraukių paviršius, patekę į atmosferą – ją užteršia.
Daufinas

**Daufinas** () – buvęs kvartalas Sent Lusijoje, šiaurės rytinėje salos pakrantėje, prie Atlanto vandenyno. Yra indėnų karibų, čia gyvenusių iki salos kolonizacijos, pastatų liekanos.

2014 m. panaikintas.
Harriet Beecher Stowe

**Harieta Bičer-Stou** (, 1811 m. birželio 14 d. – 1896 m. liepos 1 d.) – amerikiečių rašytoja, išgarsėjusi savo 1852 m. parašytu romanu "Dėdės Tomo trobelė" (angl. „Uncle Tom's Cabin“), kuris netrukus po išleidimo tapo bestseleriu.
Abdukcija

**Abdukcija** – kūno sužalojimo ekspertizė ir tam tikras dokumentas, kuris liudija apie nukentėjusiojo sveikatos būklę po sumušimo ar patirto fizinio smurto. Dokumentą išduoda medicinos pagalbos klinikos ar greitosios pagalbos ligoninės iškart po įvykio arba po įvykio pranešus policijai ir parašius pareiškimą.

Dėl patirto smurto ar sužalojimo policija duoda siuntimą į medicinos įstaigą. Apžiūrėjęs būklę, nustatęs kūno sužalojimo laipsnį medicinos darbuotojas išduoda medicininę pažymą, kuri vėliau galės būti panaudota kaip liudijimas teisme.

## Nuorodos
Deneris

**Deneris** () – miestas ir kvartalas Sent Lusijoje, rytinėje salos pakrantėje, prie Atlanto vandenyno. 12,5 tūkst. gyventojų. Žvejyba, tropinių vaisių auginimas, turizmas. Keli kilometrai į pietus nuo miesto yra Fregatų sala, kurioje įkurtas rezervatas.

## Šaltiniai
Gros Ailetas

**Gros Ailetas** () – miestas ir kvartalas Sent Lusijoje, šiaurinėje salos pakrantėje, prie Karibų jūros Rodnio įlankos. 25,2 tūkst. gyventojų. Svarbus turistinis centras. Mieste vyksta spalvingos šventės, muzikos festivaliai. Yra kriketo stadionas (jame 2007 m. vyko pasaulio kriketo čempionato varžybos). Šalia Gros Aileto yra Balandžių salelė, lankoma turistų.

## Šaltiniai
Abdukcija (reikšmės)

**Abdukcija** gali reikšti:

* Kūno sužalojimo ekspertizė, medicininė pažyma apie sužalojimą – Abdukcija;
* Galūnės atitraukimas nuo kūno vidurio plokštumos – Abdukcija (anatomijoje).

## Nuorodos
Labori

**Labori** () – miestas ir kvartalas Sent Lusijoje, pietinėje salos pakrantėje, prie Karibų jūros. 6,7 tūkst. gyventojų. Iš Labori kilę Sent Lusijos premjerai Kenny Anthony, Allan Louisy, generalgubernatorė Pearlette Louisy.

## Šaltiniai
Trys San Marino bokštai

**Trys San Marino bokštai** – bokštų grupė mažoje Europos valstybėje San Marine. Jie yra trijose Titano kalno viršūnėse, sostinėje, kuri irgi vadinasi San Marinas, ir yra pavaizduoti šalies vėliavoje ir herbe. San Marine taip pat yra tortas, vadinamas *La Torta Di Tre Monti* (Trijų kalnų/bokštų tortas) kaip regiono simbolis. Tai sluoksniuotas vaflinis tortas, aplietas šokoladu. Trys San Marino bokštai pavaizduoti ant San Marino eurų monetų. 

## Pirmasis bokštas

Guaita yra seniausias iš trijų bokštų ir žymiausias, pastatytas XI a. ir trumpai buvo naudotas kaip kalėjimas. Benvenuto da Imola pavadino šį bokštą *Mirabile Fortilitium* (Nuostabioji tvirtovė) . Bokštas daugybę kartų rekonstruotas, paskutinį kartą 1930 m. ir nuo to laiko lankomas turistų.

## Antrasis bokštas

Česta yra ant aukščiausios Titano kalno viršūnės. 1956 m. bokšte Šventojo Marino garbei įkurtas muziejus. Bokštas pastatytas XIII a.

## Trečiasis bokštas

Montalė yra žemiausioje Titano kalno viršūnėje. Šis bokštas, priešingai nei kiti, nėra atviras visuomenei. Jis pastatytas XIV a.

## Išnašos
Deilė

**Dijlė** (, ) – Belgijos upė, kairysis Rupelio intakas. Jos ilgis – 86 km. Baseino plotas – 1289 km².

## Išnašos
Mikudas

**Mikudas** () – miestas ir kvartalas Sent Lusijoje, pietrytinėje salos pakrantėje, prie Atlanto vandenyno. Beveik 16,2 tūkst. gyventojų. Žvejyba, turizmas.

## Šaltiniai
Praslenas (Sent Lusija)

**Praslenas** () – buvęs kvartalas Sent Lusijoje, rytinėje salos pakrantėje, prie Atlanto vandenyno. Žvejyba, turizmas, žemės ūkis.
 
2014 m. panaikintas.
Šilininkai (Juknaičiai)

**Šilininkai** – kaimas Šilutės rajono savivaldybėje, 18 km nuo Šilutės, dešiniajame Nemuno krante, pasienio zonoje šalia Kaliningrado srities. Ties Šilininkų kaimu didžiąją vietos dalį sudaro miškai (Beržtų miškas). Šalia gausu žiogių (Damba, Ilgasis). Eina vieškelis , atšaka į Jakštelius.

Dėl nuolat vykstančios kontrabandos per Nemuno upę, Šilininkuose pastatytas modernus pasieniečių bokštas su stebėjimo aparatūra, skirta fiksuoti valstybės sienos pažeidėjus. Žiemos metu ant Nemuno suaktyvėja poledinės žūklės žvejyba.

## Gyventojai

## Šaltiniai

## Nuorodos
* 
*
Antifrizas

**Antifrizas** – medžiaga, mažinanti vandens užšalimo temperatūrą. *Antifrizu* vadinamas ir paruoštas mišinys (aušalas), kurio užšalimo temperatūra žemesnė negu vandens.

Antifrizų veikimas paremtas reiškiniu, kai vandenyje ištirpusios medžiagos mažina vandens užšalimo temperatūrą.

## Antifrizai automobiliuose
Kai oro temperatūra gali būti žemesnė už 0 °C, rekomenduojama automobilių aušinimo sistemas užpildyti skysčiu, kurio užšalimo temperatūra būtų žemesnė už galimą aplinkos temperatūrą. Automobilinis antifrizas paprastai yra etilenglikolio (1,2 – etandiolis) ir vandens mišinys.
Vyžaina

**Vyžaina** () – upė pietų Lietuvoje ir šiaurės Lenkijoje. Priklauso Priegliaus baseinui. Išteka iš Vižainio ežero Lenkijoje, įteka į pietinę Vištyčio ežero dalį. Yra didžiausias Vištyčio intakas. Ilgis – 6,6&nbsp;km, iš jų 2,9&nbsp;km teka Lietuvos teritorija. Baseino plotas – 55,6 km², Lietuvai tenka 11,4 km² baseino ploto. Vištyčio seniūnijoje, prie Pakalnių kaimo į Vyžainą įteka vienintelis intakas – Vizga (kairysis).

## Pavadinimo kilmė

Upės pavadinimas rodo, kad upė teka *vizomis* apaugusia vaga. Jotvingių kalboje *vizos* - karklų rūšis.
 
## Šaltiniai
Elektros perdavimo linija

**Aukštos įtampos perdavimo linija** – elektros perdavimo linija, skirta elektros energijos perdavimui iš elektros jėgainių generuojančių šią energiją (pvz., vandens, atominių ar šiluminių jėgainių, taip pat saulės, vėjo bei geoterminę energiją elektros energiją verčiančių jėgainių ir kitų) į vietas netoliese šios energijos vartotojų, kur vėliau ši elektros energija yra transformuojama, bei žemos įtampos linijomis (per žemos įtampos tinklą) perduodama galutiniams vartotojams. Aukštos įtampos linija yra laikoma tokia linija, kurioje įtampa yra lygi ar viršija 110 kV.

## Lietuvos aukštos įtampos perdavimo tinklas

2010 m. Lietuvos aukštos įtampos perdavimo tinklą sudarė():

* 330 kV elektros perdavimo tinklas – 1670 km elektros linijų, 11 pastočių ir dvi elektrinių skirstyklos;
* 110 kV elektros perdavimo tinklas – 4972 km oro linijų, 39 km kabelių linijų ir 230 skirstyklų;
* 35-10-6-0,4 kV skirstomasis tinklas – bendras elektros linijų ilgis – per 119 tūkst. kilometrų aptarnaujamų vartotojų skaičius – daugiau kaip 1360 tūkstančius;

Šiuo metu Lietuvos elektros tinklai keturiomis 330 kV elektros linijomis yra sujungti su Latvijos, penkiomis – su Baltarusijos ir trimis – su Rusijos Kaliningrado srities 330 kV elektros tinklais.
Strateginiai Lietuvos elektros energetikos plėtros planai – naujos elektros energijos tiekimo jungtys LitPol jungtis ir NordBalt, kurios Lietuvos aukštos įtampos perdavimo tinklą sujungs su Lenkijos ir Švedijos tinklais.

## Šaltiniai

## Nuorodos
* LITGRID Elektros perdavimo sistemos operatorius
Mike (Grand Theft Auto)

**Mike** yra pagrindinis Grand Theft Auto Advance žaidimo veikėjas.

## Vaidmuo

Mike žaidime yra smulkus nusikaltėlis, kurį nuo skurdumo išgelbėjo jo draugas Vinnie. Po kiek laiko Mike su savo draugu Vinnie planuoja išskristi iš Liberty City į Kolumbiją ir ten pradėti naują gyvenimą, bet išskristi jiems trukdo skolos su donu Leone Salvatore. Norėdamas grąžinti skolas Mike dirba donui Salvatore. Po įvykdytų darbų pas Salvatore Maikui paskambina Vinnie ir pasako, kad laikas išvykti į Kolumbiją, bet tada automobilis, kuriame sėdėjo Vinnie sprogsta ir jis miršta. Mike lieka Liberty City ieškoti žudiko ir nori jam atkeršyti už draugo žmogžudystę. Ieškodamas žmogžudžio jis pradeda dirbti jardžių mafijai, kolumbiečių karteliui ir Jakudzos mafijai. Mike, vykdydamas paieškas, susipažina su daug naujų asmenų, kurie duoda jam užduočių. Mike Grand Theft Auto Advance žaidime sutinka veikėjų iš kitų Grand Theft Auto serijos žaidimų: Catalina (Grand Theft Auto III ir Grand Theft Auto: San Andreas), 8 ball (Grand Theft Auto III ir Grand Theft Auto: Liberty City Stories), King Courtney (Grand Theft Auto III), Asuka Kasen (Grand Theft Auto III), Leone Salvatore (Grand Theft Auto III ir Grand Theft Auto: Liberty City Stories). Žaidimo eigoje Mike sužino, kad Vinnie gyvas, bet dar to nežinodamas nužudo numanomą žudiką Steve ir išskrenda iš Liberty City į Kolumbiją su kolumbiečių kartelio sraigtasparniu.
Pagreitis (reikšmės)

**Pagreitis** gali reikšti:

* Pagreitis;
* Laisvojo kritimo pagreitis;
* Įcentrinis pagreitis;
* Kampinis pagreitis;
* Linijinis pagreitis;
* Normalinis pagreičio.
Nikolaus Otto

**Nikolausas Otas** (; 1832 m. birželio 14 d. Reinlandas-Pfalcas, Vokietija – 1891 m. sausio 26 d. Kelnas, Vokietija) – vokiečių inžinierius ir išradėjas, išradęs vidaus degimo variklį, kuris vėliau imtas naudoti visose degalais varomose transporto priemonėse.
Parmezanas

**Parmezanas** (it. *Parmigiano-Reggiano *) yra kietasis granuliuotas karvės pieno sūris iš Italijos. Sūris verdamas Emilijos-Romanijos ir Lombardijos regionuose. Pagal šalies įstatymus tik šiuose regionuose pagaminti sūriai gali būti vadinami *Parmigiano-Reggiano*.

Pagal legendą parmezanas buvo kurtas viduramžių Bibiano mieste, Emilijos Redžo provincijoje. Šio miesto produkcija netrukus išplito į Parmos ir Modenos teritorijas. Istoriniai dokumentai parodo, kad XIII–XIV amžiuje Parmezano sūris buvo labai panašus į tą, kuris gaminamas šiais laikais.

Savo užrašuose Giacomo Casanova teigia, kad šis sūris buvo gaminamas XVIII a. viduryje Lodžio mieste.

Parmezano sūris savo sudėtyje turi daug kvapų stipriklių, tarp jų aldehidų ir butiratų.

Šiame sūryje taip pat yra daug glutamo rūgšties – apie 1,2 gramo 100 gramų sūrio. Pagal šį rodiklį parmezanas yra antras tarp natūraliai gaminamų produktų po Rokforto sūrio. Būtent dėl didelio glutamo kiekio parmezanas savyje turi umami skonį.

## Šaltiniai
Valėnai (Ignalina)

**Valėnai** – kaimas Ignalinos rajono savivaldybėje, 6 km į pietvakarius nuo Mielagėnų, 1 km į šiaurę nuo Kančiogino, prie Kančioginos upės. Praeina keliukas Kančioginas–Varniškė.

## Etimologija
Pavadinimas kildinamas iš asmenvardžio *Valė́nas*.

## Istorija

XX a. pr. buvo užusienis Švenčionių apskrities Zablatiškės valsčiuje. Tarpukariu kaimas priklausė Lenkijai, Vilniaus vaivadijai, Švenčionių apskričiai.

Nuo 1951 m. veikė pradinė mokykla. Sovietmečiu priklausė Ceikinių apylinkei.

## Gyventojai

## Šaltiniai
Lelistadas

**Lelistadas** – miestas centrinėje Nyderlandų dalyje, šalia Hautribdeiko dambos. Flevolando provincijos ir Lelistado savivaldybės administracinis centras. 

Miestas įkurtas 1967 m. ir pavadintas Cornelis Lelio vardu, inžinieriaus projektavusio Afleitdeiko žemės užtvarą apsaugančią nuo potvynių.

## Nuorodos
* Vaizdas iš palydovo (Google maps)
Leuvardenas

**Leuvardenas** – miestas šiaurės Nyderlanduose, Fryzijos provincijos ir Leuvardeno savivaldybės administracinis centras.

2018 m. miestas buvo išrinktas Europos kultūros sostine (kartu su Valeta Maltoje).

## Žymūs žmonės
* Vilhelmas IV Oranietis
* Morisas Kornelijus Ešeris (grafikas)
* Mata Hari (šokėja, šnipė)
* N. H. Gootjes (teologas)
* Saskija van Eilenburg, Rembranto žmona, pozuotoja

## Sportas
* SC Cambuur (futbolo klubas)
* Elfstedentocht (čiuožimo ultramaratonas)

## Nuorodos
* Turisto vadovas (anglų k.)
47 street

**47 Street** yra Argentinos mados kompanija, susikūrusi 1986 metais Buenos Airėse, Argentinoje. Tai užima svarbią vietą Argentinos mados gyvenime. 47 Street taip pat turi ir nemažai filialų  Čilėje, Paragvajuje, Urugvajuje, Ispanijoje ir Ekvadore.

Luisana Lopilato yra pagrindinis 47 Street modelis. Su šia firma ji dirba jau nuo 2002 metų. 2006 metais su ja dirbo ir palaikė ir Benjamin Rojas su Camila Bordonaba, o 2008 metų pavasarį dar trys merginos.

## Nuorodos
* 47 Street Official 
* 47 Street Spain
Tarptautinė atominės energijos agentūra

**Tarptautinė atominės energijos agentūra** (**TATENA**; ) – tarptautinė organizacija, siekianti taikaus atominės energijos panaudojimo ir uždrausti ją naudoti kariniams tikslams. Įkurta 1957 m. Jungtinių Tautų Generalinės Asamblėjos.

Šventasis Sostas ir didžioji dauguma JTO narių priklauso šiai organizacijai. Lietuva prisijungė prie šios organizacijos 1993 m. 1995 m. Lietuvos nacionalinė M. Mažvydo biblioteka tapo TATENA depozitine biblioteka. Kol kas tik Šiaurės Korėja  galutinai pasitraukė iš organizacijos 1994 m.

Su daugiau kaip 180 šalių Tarptautinė atominės energijos agentūra sudarė branduolinio ginklo neplatinimo sutartis. TATENA kontroliuoja daugiau kaip 1000 branduolinių įrenginių darbą; koordinuoja bei rengia sprendimų projektus dėl branduolinių reaktorių eksploatavimo nutraukimo, radioaktyvių atliekų ir panaudoto branduolinio kuro tvarkymo.

2011 m. susilaukė kritikos dėl Fukušimos avarijos. Tačiau TATENA teigia, kad negalėjo apsaugoti branduolinių reaktorių po vienos didžiausių pasaulyje branduolinių avarijų Fukušima Daiiči branduolinėje elektrinėje Japonijoje (2011 m.). Šios avarijos priežastys, skirtingai nuo branduolinių avarijų Trijų Mylių salos branduolinėje elektrinėje (JAV, 1979 m.) ir Černobylio branduolinėje elektrinėje (Ukraina, 1986 m.), buvo ne įrangos gedimai ar jos konstrukciniai trūkumai bei žmogaus klaidos, bet ypatingai ekstremalūs gamtiniai reiškiniai – neįtikėtinai stiprus žemės drebėjimas ir jo sukeltas cunamis.

Tarptautinė atominės energijos agentūra  finansavo Rusijos mokslinius tyrimus okupuotame Kryme. 2016–2019 metais buvo pasirašytos dvi TATENA tyrimų sutartys su Rusijos valstybinėmis mokslo institucijomis, kuriose buvo numatyti lauko darbai okupuotame Kryme. Pirmoji sutartis 2019 metų vasarą buvo pratęsta.

## Generalinių direktorių sąrašas

## Šaltiniai

## Nuorodos
* TATENA svetainė
The Need for Speed

**The Need for Speed** – pirmasis kompiuterinių žaidimų serijos „Need for Speed“ žaidimas, sukurtas 1994 m. 3DO Interactive Multiplayer konsolėms, 1995 m. asmeniniams kompiuteriams, 1996 m. PlayStation ir Sega Saturn konsolėms.

## Apžvalga

„The Need for Speed“ yra lenktynių žanro žaidimas. Žaidimo tikslas laimėti visas lenktynes ir turnyrus. Laimėjus lenktynes žaidėjas gauna prizinius taškus arba naują automobilį. Žaidimo valdymas yra sunkus, nes bandyta žaidėjui suteikti vairavimo realumo pojūtį. „The Need for Speed“ žaidime galima nusistatyti priešininkų vairavimo lygį, kuo aukštesnis lygis, tuo sunkiau laimėti lenktynes. Žaidimas buvo populiarus, kai buvo išleistas, tačiau ir dabar yra žaidžiamas „Need for Speed“ žaidimų serijos mėgėjų.

## Trasos

„The Need for Speed“ žaidime yra 8 skirtingos lenktynių trasos: *Alpine*, *Autumn Valley*, *City*, *Coastal*, *Rusty Springs*, *Vertigo Ridge*, *Transtropolis*, *Lost Vegas*.

## Automobiliai
Žaidime yra 10 skirtingų lenktyninių automobilių: Acura NSX, Chevrolet Corvette ZR-1, Dodge Viper RT/10, Ferrari 512 TR, Lamborghini Diablo VT, Mazda RX-7, Porsche 911 Carrera 2, Toyota Supra Turbo, Warrior.

## Išnašos
Rusijos herbas

**Rusijos herbas** – Rusijos valstybės simbolis, sukurtas pagal ankstesnių Rusijos imperijos herbą. Patvirtintas 1993 m., po konstitucinės krizės.

## Istorija
Rusų kunigaikščiai antspauduose vaizdavo savo globėjus. Nuo Aleksandro Neviškio buvo pavaizduoti nebe globėjai, o raitelis.
Antspaudas, iš kurio kilo herbas, atsirado Ivano III valdymo metu. Vėliau daug kartų modifikuotas. Raudoname skyde vaizduojamas dvigalvis erelis (kilęs iš Bizantijos). Michailo Romanovo metais erelio galvos papuoštos trimis karūnomis. Rutulys su kryžiumi ir skeptras simbolizuoja bažnytinę ir pasaulietinę valdžią. Erelio viduryje yra antspaudas, su raitelio (Šv. Jurgio), duriančio slibiną atvaizdu (kaip ir Maskvos herbas).

## Istoriniai herbai

Vaizdas:Seal of Ivan 3 (reverse).svg|XV a. Ivano III antspaudas
Vaizdas:COA by Ivan IV of Russia 1577.png|XVI a. Ivano Rūsčiojo antspaudas 
Vaizdas:Russia03.gif|XVI a. Fiodoro I antspaudas 
Vaizdas:Russian-coat-arm-1667.svg|XVII a. Aleksejaus Michailovičiaus antspaudas 
Vaizdas:CoA of Russian Empire (1721).svg|XVIII a.  Petro I herbas 
Vaizdas:Lesser Coat of Arms of Russian Empire.svg|1883–1917 m.  Rusijos imperijos herbas
Vaizdas:Russian coa 1917.svg|1917 m. Rusijos respublikos herbas
Vaizdas:Emblem of the Russian SFSR (1918-1920).svg|1918–1920 m. Sovietų Rusijos herbas
Vaizdas:Emblem of the Russian SFSR (1920-1978).svg|1920–1978 m. Rusijos TFSR herbas
Vaizdas:Emblem of the Russian SFSR.svg|1978–1992 m. Rusijos TFSR herbas
Vaizdas:Emblem of the Russian Federation (1992-1993).svg|1992–1993 m. Rusijos herbas
Halogeninė lemputė

**Halogeninė lemputė** – apšvietimo įtaisas, panašus į kaitrinę lemputę, tačiau turintis mažesnę kolbą, pripildytą inertinių dujų su nedidele halogeno (jodo arba bromo) priemaiša. Tokia lemputė gali arba veikti aukštesnėse temperatūrose (būdama apie 20 % efektyvesnė nei paprasta kaitrinė), arba, veikdama kaitrinei įprastiniu režimu, tarnauti apie du kartus ilgiau. Halogeninės lemputės šviesos išeiga yra apie 28 lm/W.

## Privalumai
* Halogeninė lemputė efektyvesnė ir ilgaamžiškesnė nei paprasta kaitrinė, nors mažiau efektyvi ir ilgaamžė nei fluorescencinė ar šviesos diodo.
* Nedideli matmenys leidžia kurti įvairesnius, meniškesnius šviestuvus nei įmanoma su kitomis lemputėmis, todėl jas bandyta įmontuoti ir į pirmuosius šviečiančius akmenis.
* Šiltus, gelsvus tonus turintis spektras daugelio laikomas maloniu akiai.

## Trūkumai
* Halogeninės lemputės įkaista daugiau nei kaitrinės, todėl didesnis nudegimo bei gaisro pavojus.
* Lemputės kolba gali sprogti, jei ant jos pateko riebalų ar kitų teršalų.
* Papildomu stiklu nepridengta lemputė skleidžia šiek tiek ultravioletinių spindulių.

## Šaltiniai
Natrio lempa

**Natrio lempa** – apšvietimo įtaisas, kuriame šviesą skleidžia sužadinti natrio garai. Natrio spektras susideda iš dviejų siaurų, labai arti esančių linijų (589,0 and 589,6 nm). Jos yra matomoje spektro dalyje, todėl (skirtingai nuo fluorescencinės lemputės) nereikalinga jokia šviesos transformacija. Tai vienas efektyviausių elektrinių šviesos šaltinių, geriausi modeliai pasiekai 206 lm/W.

Šviesos elementas yra stiklinis vamzdelis, kuriame esama natrio ir šiek tiek inertinių dujų. Neveikiančioje lempoje natris yra kietoje būsenoje. Įjungta lempa kurį laiką šviečia blausia rausva šviesa. Natriui lempos viduje virtus garais, ji įsižiebia visa galia. Šis vamzdelis apgaubiamas išoriniu stiklo gaubtu kuris gerai praleidžia matomą šviesą bet sulaiko infraraudonuosius spindulius. Natrio lempos galia gali būti nuo 10 iki kelių šimtų vatų.

## Privalumai
* Energija spinduliuojama beveik vien matomoje spektro dalyje, todėl tokia lempa labai efektyvi.
* Lempa ilgaamžiškesnė už fluorescencinę (gali šviesti iki 18 000 valandų).
* Senstančios lempos ryškumas beveik nemažėja, tik didėja energijos suvartojimas (gali padidėti iki 10 %).
* Natrio lempa turi platesnį, mažiau akinantį šviečiantį plotą o ne vieną ryškų šviečiantį tašką – mažesnė netikėto apakinimo tikimybė.
* Dėl siauro spinduliavimo spektro tokios lempos šviesos prireikus galima nesunkiai atsikratyti šviesos filtru (tarkim, šalia esančioje astronomijos observatorijoje).

## Trūkumai
* Esant tokiam siauram spinduliavimo spektrui, beveik nematyti spalvų. Įvairūs spektrą gerinantys patobulinimai mažina ekonomiškumą ir trumpina ilgaamžiškumą.
* Net ir nelabai galinga lempa yra palyginus didelė.

## Naudojimas
Natrio lempos dažniausiai naudojamos gatvių ar saugomų teritorijų, patalpų apšvietimui. Šios taikymo srityse ekonomiškumas, pastovus šviesumas ir neakinanti šviesa yra svarbiau nei savitas, spalvas skirti trukdantis spektras. 

Kavinėse ar įstaigose kai kada naudojamos aukšto slėgio natrio lempos, kurių konstrukcija panaši, tačiau spektras panašesnis į saulės šviesos. Tačiau jos mažiau ekonomiškos.

## Šaltiniai
Imperatorius Frydrichas III

**Frydrichas III** (, 1415 m. rugsėjo 21 d. Insbrukas – 1493 m. rugpjūčio 19 d. Lincas) – nuo 1440 m. Vokietijos karalius, nuo 1452 m. Šventosios Romos imperijos imperatorius, 1463-1493 m. Austrijos kunigaikštis.

## Biografija

Kilęs iš Habsburgų dinastijos, Austrijos kunigaikščio Ernesto vyriausiasis sūnus. Motina Cimburka Mazovietė. 
## Šeima
Žmona Portugalijos karaliaus Edvardo I duktė Eleonora Helena. Vaikai:
* Kristupas (1455–1456 m.)
* Maksimilijonas (1459–1519 m.). 1477 m. sūnų Maksimilijoną apvesdino su Burgundijos sosto paveldėtoja Marija Burgunde.
* Helena (1460–1462 m.)
* Kunigunda (1465–1520 m.), Hercogo Albrechto IV Bavaro žmona.
* Jonas (1466–1467 m.)

## Valdymas

Nuo 1452 m. Šventosios Romos imperijos imperatorius, paskutinis imperatorius, karūnuotas Romos popiežiaus. 1453 m. turkams užėmus Konstantinopolį ir pasukus į Štiriją ir Karintiją pradėjo Habsburgų kovą su musulmonais. Habsburgai trims šimtmečiams atsidūrė krikščionybės gynėjų priešakinėse linijose.

Jam valdant Habsburgų domenui, išsiplėtusi Austrija tapo europine jėga, buvo padėti Habsburgų dinastijos didybės pamatai. Palaidotas Vienoje, Šv. Stepono katedroje.
## Šaltiniai

## Literatūra
* Paul-Joachim Heinig: Friedrich III. In: Bernd Schneidmüller, Stefan Weinfurter (Hrsg.): Die deutschen Herrscher des Mittelalters. Historische Porträts von Heinrich I. bis Maximilian I. C. H. Beck, München 2003, ISBN 3-406-50958-4, S. 495–517.
* Eberhard Holtz: Friedrich III. In: Evamaria Engel, Eberhard Holtz (Hrsg.): Deutsche Könige und Kaiser des Mittelalters. Urania, Leipzig – Jena – Berlin 1989, ISBN 3-332-00195-7, S. 360–373.
* Heinrich Koller: Kaiser Friedrich III. Wissenschaftliche Buchgesellschaft, Darmstadt 2005, ISBN 3-534-13881-3.
* Richard Reifenscheid: Kaiser Friedrich III. In: Gerhard Hartmann, Karl Schnith (Hrsg.): Die Kaiser. 1200 Jahre europäische Geschichte. Styria, Graz – Wien – Köln 1996, ISBN 3-222-12421-3, S. 469–475.
* Roderich Schmidt: Friedrich III. In: Helmut Beumann (Hrsg.): Kaisergestalten des Mittelalters. 3. Auflage. C. H. Beck, München 1991, S. 301–331, ISBN 3-406-30279-3.
* Bernd Rill: Friedrich III. Habsburgs europäischer Durchbruch. Styria, Graz – Wien – Köln 1987, ISBN 3-222-11748-9.
* Hermann Wiesflecker: Kaiser Maximilian I. Das Reich, Österreich und Europa an der Wende zur Neuzeit. Band 1: Jugend, burgundisches Erbe und Römisches Königtum bis zur Alleinherrschaft 1459–1493. Oldenbourg, München 1971, ISBN 3-486-47391-3.
* Wolfgang Zanetti: Der Friedenskaiser. Friedrich III. und seine Zeit. 1440–1493. Busse + Seewald, Herford 1985, ISBN 3-512-00708-2.

## Nuorodos
Keramika

**Keramika** – degti gaminiai iš keraminių medžiagų, kurios dažnai yra gaunamos iš molio ar kitų mineralinių nemetalinių medžiagų.

Iki 1950 m. keramika buvo beveik vien tik molio keramika, iš kurios gamino indus, plytas, čerpes ir panašius gaminius. Daugelis keraminių medžiagų yra kietos, poringos ir trapios. Kuriant keramines medžiagas stengiamasi išvengti nepageidaujamų savybių, išgauti naujų savybių, leidžiančių panaudoti keramines medžiagas naujiems tikslams.

Iš keramikos ir metalo gaminamas kompozitas vadinamas *[[kermetas|kermetu]]* ().

## Keraminių medžiagų rūšys
* struktūrinės medžiagos – plytos, vamzdžiai, grindų plokštės, čerpės
* ugniai atsparios medžiagos – degimo krosnių išklojos, keraminiai tigliai
* baltoji keramika – stalo indai, sienų plytelės, santechninė keramika, dekoratyvinė (meninė) keramika
* techninė keramika – specialios paskirties keramikos gaminiai. Pavyzdžiui, keraminės karščiui atsparios plokštelės daugkartiniams kosminiams laivams (JAV *Shuttle*), dujų degiklių antgaliai, biomedicininiai implantai, reaktyvinių variklių turbinų mentės, raketų balistiniai antgaliai ir kt.

Šiuolaikinių dar nedegtų keraminių medžiagų sudėtyje dažnai molio visai nebūna.
Dragon Ball Z: The History of Trunks

**Dragon Ball Z: The History of Trunks** () – speciali anime serialo „Dragon Ball Z“ serija, paremta „Dragon Ball“ manga motyvais. Japonijoje serija eteryje pasirodė 1993 m. vasario 24 d. Serijoje vaizduojama alternatyvi ateitis, kurioje Gokas miršta nuo virusinės ligos, o paauglys Tranksas, likęs vienintelis gyvas Z kovotojas, iš visų jėgų stengiasi įveikti Žemėje siautėjančius kiborgus.

## Siužetas

Po kovos su Fryzu grįžęs atgal į žemę Son Gokas suserga ir miršta nuo virusinės širdies ligos. Bet tai ne vienintelė bloga žinia – du Raudonojo Kaspino armijos siaubūnai kiborgai naikina Žemės gyventojus ir miestus.

Visi, bandę juos sustabdyti, mirė – Pikolas, Vedžitas, Tienšinhanas, Jamčis ir Krilinas žuvo siaubingame mūšyje. Teliko tik vienas Z komandos kovotojas – Son Gohanas.
 
Trylikametis Tranksas slepiasi su savo mama Bulma suniokotame mieste. Dėl dažnų kiborgų puolimų, jis nutaria mokytis kautis padedamas Son Gohano.

Šiek tiek pasitreniravęs jis su Gohanu skuba į pagalbą žmonėms atrakcionų parke, kurį buvo užpuolę kiborgai. Bet Tranksui patekus į bėdą, jo gelbėti skubėjęs Gohanas netenka kairės rankos. Tranksas pradeda mokytis pavirsti super sajanu, bet jam nepavyksta nes jis neturi tinkamos motyvacijos.

Kito užpuolimo metu Gohanas neleidžia Tranksui vykti kartu, todėl jis Tranksui vožia per sprandą ir pastarasis netenka sąmonės. Mūšio metu Gohanas miršta. Vėliau atsipeikėjęs Tranksas randa jo kūną ir dėl savo geriausio draugo mirties Tranksas virsta super sajanu.

Po ketverių metų super sajanas Tranksas bando sutramdyti kiborgus, bet pats vos nežūva. Pagijęs jis paklauso savo mamos ir vyksta su laiko mašina į praeitį duoti Son Gokui priešnuodžių nuo širdies viruso ir įspėti apie kiborgus.

## Nuorodos
* 
* Dragon Ball Z: The History of Trunks svetainėje Internet Movie Database
Negatyvas

**Negatyvas** – fotoaparato nespalvinėje fotojuostoje užfiksuotas vaizdas. Realaus objekto šviesiausios sritys negatyve yra tamsios.

## Istorija
Negatyvą išrado Viljamas Talbotas 1841 m. Jis sidabro jodidu padengtą lapą 30 sekundžių eksponuodavo tradicinėje kameroje, o po to chemiškai paveikdavo jodidą. Šviesa paveiktas sidabro jodidas pajuoduodavo, o nepaveiktas būdavo išplaunamas.
Kermetas

**Kermetas** () - keraminė medžiaga, gaunama sukepinant metalinius ir keraminius miltelius. Derina vertingas keramikos (atsparumą karščiui, kietumą) ir metalų (gebėjimą atlaikyti plastines deformacijas) savybes. Metalas veikia kaip keraminių dalelių (oksidų, boridų, karbidų ir kt.) rišiklis. Naudojami metalai - nikelis, molibdenas, kobaltas. Kermetai kartais gali būti metalo kompozitai (su metalo matriksu), bet paprastai kermetas turi mažiau kaip 20 % metalo.

Iš kermetų gamina:
* turbinų ir aviacinių variklių dalis
* pjaunančius įrankius - pvz., iš volframo karbido ir panašių kermetų, kurie labai atsparūs dilimui ir korozijai. TiCN, TiC, TiN ir kitokie kermetai gali būti lituojami kietaisiais lydmetaliais kaip ir volframo karbidas.
* varžus (rezistorius), kondensatorius ir kitus elektronikos elementus, kurie gali patirti karščio poveikį.
Globa

**Globa** – asmeniui negalint savarankiškai veikti teismo nustatomas teisinis statusas, kai pripažinus asmenį neveiksniu, jis praranda visas savo teises, jam skiriamas globėjas. Teismas, pripažinęs asmenį neveiksniu ar ribotai veiksniu, privalo nedelsdamas pradėti bylą dėl globos ar rūpybos nustatymo šiam asmeniui.

Globėju gali būti skiriamas tik veiksnus fizinis asmuo ir tik tuo atveju, kai yra jo rašytinis sutikimas. Skiriant asmenį globėju turi būti atsižvelgiama į jo moralines ir kitokias savybes, jo galimybę įgyvendinti globėjo funkcijas, jo santykius su asmeniu, kuriam nustatoma globa. Taip pat atsižvelgiama į globėjo pageidavimus bei kitas turinčias reikšmės aplinkybes. Globėjas, kuris yra globotinio tėvas, motina ar kitas artimasis giminaitis (t. y. seneliai, vaikai, vaikaičiai, broliai, seserys), pareigas atlieka neatlygintinai (LR CK 3.243).
Vidutinių platumų klimatas

**Vidutinių platumų klimatas** – klimato juosta būdinga vidutinių platumų regionui – teritorijai tarp šiaurės poliaračio ir tropikų. Vidutinių platumų klimato juosta plyti tarp subtropinės ir subarktinės (arba subantarktinės) juostų. Vidutinių platumų klimatas taip pat gali pasireiškti ir kitose klimato juostose esančiuose kalnuose (pvz., Anduose).

Šiai klimato juostai būdingas sezoniškumas (4 sezonai): šalta žiema, šilta vasara, bei tarpiniai sezonai – pavasaris ir ruduo. Kritulių kiekis labai priklauso nuo atstumo nuo jūros, tačiau jis yra pastovus per visus metus.

Vidutinių platumų klimato juostoje auga spygliuočių, lapuočių arba mišrieji miškai, stepės.
Ksenono lanko lempa

**Ksenono lanko lempa** – dirbtinės šviesos šaltinis, naudojantis jonizuotas ksenono dujas. Gaminami nuolat šviečiantys ir trumpiems žybsniams skirti variantai. Šios lempos buvo išrastos XX a. 5-ame dešimtmetyje Vokietijoje.

## Konstrukcija

Lempos kolba dažniausiai gaminama iš kvarco, vienos iš nedaugelio medžiagų, galinčių atlaikyti didelį slėgį (galingose lempose – iki 25 atmosferų) bei aukštą temperatūrą ir tuo pat metu likti skaidria. Elektrodai gaminami iš volframo.

Nuolatinei šviesai skirtos lempos turi du elektrodus, žybsniams skirtos – tris (yra papildomas uždegimo elektrodas). Kadangi kvarco ir volframo šiluminis plėtimasis labai nevienodas, ten, kur elektrodai perveria kvarcą, gaminami iš molibdeno ar kitų specialių lydinių. Lempa užpildoma suslėgtomis ksenono dujomis, kartais su nedidele gyvsidabrio garų priemaiša. Galingose lempose įrengiami vandeniu aušinami elektrodai.

Lempai įžiebti reikalingas „uždegiklis“, aukšta įtampa jonizuojantis lempoje esančias dujas. Kiekvienas papildomas įžiebimas sutrumpina tarnybos laiką apie trisdešimčia minučių, taigi lempa prastai tinka dažnam junginėjimui.

## Taikymas

Lempos teikia platų ir beveik tolygų spinduliavimo spektrą. Šis spektras siekia ir ultravioletinių spindulių sritį (juos kvarco korpusas praleidžia). Todėl prireikus naudojami papildomi, vien matomą šviesą praleidžiantys filtrai. Tačiau yra keletas stiprių infraraudonojo spinduliavimo linijų (850–900&nbsp;nm) kur gali būti sutelkta iki 10 % energijos.

Pagrindinis tokių lempų privalumas – itin gera šviesos kokybė, beveik nesiskirianti nuo natūralios Saulės šviesos. Todėl jos plačiai naudojamos projektoriuose ir kitais atvejais, kai labai svarbu neiškraipyti spalvų. Šio metu ksenono lempos naudojamos beveik visuose kino teatrų ir video projektoriuose. Jos taip pat naudojamos Saulės baterijoms bandyti ir kituose natūralią šviesą imituoti reikalaujančiose eksperimentuose. Ksenono lempomis vadinamos automobilių šviesos iš tiesų veikia kitu principu (metalo halido).

Šių lempų šviečiantis plotas gana nedidelis, todėl šviesą lengva gerai sufokusuoti. Todėl lempos naudojamos mikroskopuose. Tačiau nemažai taikymo sričių reikalauja labai stabilios šviesos šaltinio padėties. Pagedusios lempos šviesos šaltinis šiek tiek virpa, nežymiai keičia padėtį, apsunkindamas fokusavimą.

Gaminamos tiek galingos (iki 15 KW) lempos (projektoriams ir pan.), tiek ir nedidelės galios (10 W) lempos mikroskopams ir kitoms didelio šviesumo nereikalaujančioms sritims.

## Sauga

Svarbus lempų trūkumas – pavojingo sprogimo grėsmė. Paprastai lempos parduodamos specialiuose „vokuose“, kurie apsaugo sprogimo metu. Panaudotos lempos vėl sudedamos į „vokus“ ir tik tada gali būti utilizuotos. Keičiant didelių kino teatrų projektorių lempas reikalingi net visą kūną dengiantys apsauginiai šarvai.

## Šaltiniai
Giuseppe Garibaldi

**Džuzepė Garibaldis** (, 1807 m. liepos 4 d. – 1882 m. liepos 2 d.) – Prancūzijoje gimęs Italijos karinis ir politinis lyderis, įžymus italų revoliucionierius.

Garibaldis atliko svarbų vaidmenį kovoje dėl Italijos susivienijimo ir išvadavimo. Dėl karinių veiksmų Europoje ir Pietų Amerikoje buvo vadinamas „Dviejų pasaulių herojumi“. Laikomas Italijos nacionaliniu didvyriu.

## Biografija
Sulaukęs dvidešimties metų Garibaldis prisidėjo prie karbonarų, Italijos patriotų revoliucionierių. Po nepavykusio sukilimo turėjo bėgti iš Italijos. Prisidėjo prie Urugvajaus nepriklausomybės, vadovavo Italų legionui Urugvajaus pilietiniame kare, po to grįžo į Italiją vadovauti *[[Risorgimento]]* (Italijos suvienijimas) karuose.

1870 m. Garibaldis pats pasiūlė savo pagalbą Prancūzijos respublikai, kariaujančiai su Prūsijos kariuomene. Prancūzijos–Prūsijos kare 1870–1871 m. Garibaldis vadovavo korpusui.

XIX a. Italija neturėjo savo valstybės. Garibaldis valdė dalį jos ir pirmasis pradėjo vienyti Italijos žemes: Sardinijos - Pjemonto Karalystė, Popiežiaus sritis, Abiejų Sicilijų Karalystė, Austrija.

## Šaltiniai
Nernsto lemputė

**Nernsto lemputė** - dabartinės kaitrinės elektros lemputės pirmtakas. Jos šviesos šaltinis buvo ne volframo siūlelis, o įkaitęs keraminis strypelis. Kadangi, skirtingai nuo volframo, keramikai oro deguonis nekenkia, Nernsto lemputė neturėjo hermetiškos, inertinėmis dujomis užpildytos kolbos. Strypelį stiklu kartais pridengdavo saugumo sumetimais. Lemputę 1897 m. pasiūlė ir užpatentavo vokiečių fizikas ir chemikas Valteris Nernstas. 

Strypelis buvo gaminamas iš cirkonio dioksido ir itrio oksido mišinio. Jo darbo temperatūra buvo apie 1600 °C. Elektros krūvį pernešdavo ne elektronai (kaip metale) o deguonies jonai (O2-). Taigi tai buvo elektrolitinis laidumas.

Keraminė medžiaga tampa elektrai laidi tik labai įkaitinta, todėl lemputei įžiebti buvo reikalingas papildomas kaitinimo elementas. Kai kurias lemputes buvo galima įžiebti degtuku kaip žvakes. Kitur strypelį įkaitindavo spiritine lempute. Komfortiški modeliai turėjo elektrinį kaitinimo elementą (paprastai platinos spiralę).

Nernsto lemputė buvo dvigubai efektyvesnė už iki tol naudotą anglinį elektros lanką, ir jos šviesa buvo natūralesnė. Kurį laiką Nernsto lemputė buvo gana plačiai gaminama ir parduodama. Ji buvo naudojama ne tik apšvietimui, bet ir pirmuosiuose faksuose, projektoriuose, mikroskopuose ir pan. 1901 - 1904 metais Amerikoje buvo pagaminta apie 130000 tokių lempučių.

Šiuo metu Nernsto lemputė beveik negaminama ir nenaudojama. Ją nukonkuravo kaitrinė lemputė su volframo siūleliu. Kurį laiką svarbus Nernsto lemputės pranašumas tebebuvo aukšta darbo įtampa, nes pakankamai ploną volframo siūlelį pagaminti pavyko tik apie 1910 metus. 

Panašios lemputės ir dabar naudojamos infraraudonojoje spektroskopijoje, tačiau strypelis gaminamas iš silicio karbido. Toks strypelis pakankamai laidus įsižiebti kambario temperatūroje be papildomo kaitinimo. 

## Šaltiniai
Atogrąžų klimatas

**Atogrąžų** (arba **tropinis**) **klimatas** – klimatas, būdingas tropikų sričiai. Jo apibrėžimas skiriasi pagal Köppen klimato klasifikaciją, sudarytą pagal vietovių temperatūrų ir kritulių skirtumus, ir Alisovo klimato klasifikaciją, besiremiančią vyraujančiomis oro masėmis ir klimatą skirstančią į juostas.

## Köppen apibrėžimas

Pagal Köppen klimato klasifikaciją, tropinį klimatą turi tokios vietovės, kur kiekvieno mėnesio vidutinė temperatūra viršija 18 °C. Klimatui taip pat būdingas šalnų nebuvimas, maža temperatūros kaita ištisus metus, aukštas slėgis. Ne visos teritorijos, esančios tropikuose, turi tropinį klimatą. Pavyzdžiui, Sacharos dykuma, aukšti kalnai.

Tropinis klimatas turi tris tipus. Nors jiems visiems būdinga 18 °C viršijanti kiekvieno mėnesio vidutinė temperatūra, jie išsiskiria kritulių kiekio pasiskirstymu metuose.

* Pusiaujinis, kuriam būdingas didelis kritulių kiekis (kiekvieną mėnesį ne mažesnis nei 60 mm), sezonų nebuvimas. Jame auga atogrąžų miškai.
* Subekvatorinis, kuriam būdingi du sezonai: sausasis (mažiau nei 60 mm, bet daugiau nei (100 - metinis kritulių kiekis (mm) / 25) mm kritulių per mėnesį) ir drėgnasis. Čia aptinkami musoniniai miškai.
* Savanų, kuriam būdingas ryškus sausasis sezonas (mažiau nei 60 mm ir mažiau nei (100 - metinis kritulių kiekis (mm) / 25) mm kritulių per mėnesį). Augalija palyginti skurdi.

## Alisovo apibrėžimas

Atogrąžų klimato juosta yra tarp subtropinės ir subekvatorinės juostų. Būdingos aukštos temperatūros (vidutinė metinė aukštesnė nei 18&nbsp;°C), aukštas slėgis, mažas kritulių kiekis. Vasaros itin karštos (virš 40&nbsp;°C), žiemos vėsios (pasitaiko neigiamų temperatūrų). Augalija labai skurdi, vyrauja dykumos.

## Šaltiniai
Need for Speed II

**Need for Speed II** – antrasis kompiuterinių žaidimų serijos „Need for Speed“ žaidimas, sukurtas 1997 m. asmeniniams kompiuteriams ir PlayStation konsolėms.

## Apžvalga

Kaip ir „The Need for Speed“, „Need for Speed II“ žaidimo tikslas laimėti visas lenktynes ir visus prizus. Šioje žaidimo dalyje atsirado daugiau sportinių automobilių, naujų trasų ir naujas garso takelis. Truputį pasikeitė žaidimo vaizdas, daugiau išryškinamos automobilių ir trasų detalės. Žaidimo trasose galima pamatyti NSO, dinozaurų, traukinių ir skirtingų dydžių dėžių, kurias galima pervažiuoti su žaidėjo valdomu automobiliu. „Need for Speed II“ žaidime priešininkai pasidarė gudresni, jie gali trukdyti žaidėjui juos aplenkti, stumdyti žaidėjo valdomą automobilį ir jie gali daryti avarijas patys. Žaidimo valdymas ir galimybė nustatyti priešininkų vairavimo lygį išliko tokie patys kaip ir „The Need for Speed“ žaidime.

## Trasos
„Need for Speed II“ žaidime yra 7 skirtingos trasos:
* *Proving Grounds* (Norvegija) – šioje trasoje galima pamatyti Norvegijos miškus ir ledynus.
* *Outback* (Australija) – šioje trasoje galima pamatyti Sidnėjaus miesto centrą ir pusdykumes prie jo.
* *North Country* (Vokietija) – šioje trasoje galima pamatyti Vokietijos pilis ir miškus.
* *Pacific Spirit* (Kanada) – šioje trasoje galima pamatyti Vankuverio miesto centrą ir miškus prie jo.
* *Mediterraneo* (Graikija) – šioje trasoje galima pamatyti graikų miestą ir šventyklas.
* *Mystic Peaks* (Nepalas) – šioje trasoje galima pamatyti Himalajų kalnus.
* *Monolithic Studios* (JAV) – šioje trasoje galima pamatyti Holivudo filmų filmavimo studiją.

## Automobiliai

„Need for Speed II“ žaidime yra 12 sportinių automobilių, kurie turi savo klasę žaidime (A, B, C).
Virsmas

**Virsmas** – sistemos būsenos pakitimas, kai viena būsena virsta kita. Paprastai šios būsenos aiškiai skiriasi viena nuo kitos.

* fazinis virsmas (; *phase transform*; *phase transition*) – cheminės medžiagos virsmas, keičiantis jos būsenai. Medžiagų virsmui paprastai reikalingas tam tikri slėgis ir temperatūra;
** agregatinis virsmas () – medžiaga keičia agregatinę būseną (pvz., iš dujinės pereina į skystą);
** alotropinis virsmas (; *allotropic transformation*) – vienos cheminio elemento alotropinės atmainos virtimas kita;
** konformacinis virsmas () – polimero makromolekulių vidutinių konformacijų pakitimas iš rangytesnių į tiesesnes arba atvirkščiai;
** polimorfinis virsmas () – medžiagos kristalinės struktūros pakitimas.

* branduolio virsmas (; *nuclear transmutation*) – atomo branduolio virtimas kito elemento ar izotopo atomo branduoliu;
* sklandusis virsmas (; *cross-fading between objects*) – vieno objekto (A) virtimas kitu objektu (B) A objekto požymiams nykstant, o B objekto požymiams ryškėjant, kol susidaro objektas, tapatus objektui B. Toks virsmas naudojamas kompiuterinėje grafikoje (morfingas). Sklandusis virsmas gali būti ne tik vaizdinis, bet ir garsinis. Pvz., viena garsų seka (muzikinis kūrinys, gyvūnų balsų įrašas ir pan.) pradeda garsėjančiai skambėti, kol ankstesnioji seka tilsta;
** figūrų virsmas – figūrų sekos gavimo būdas (paprastai kompiuterinėje grafikoje), kai viena užduota figūra paverčiama kita užduota figūra įvedant tarpines, pereinamąsias figūras.
Peta Wilson

**Peta Vilson** (g. 1970 m. lapkričio 18 d. Sidnėjuje, Naujajame Pietų Velse, Australija) – Australijos kino ir televizijos aktorė, fotomodelis.

## Biografija
Peta Wilson gimė 1970 m. lapkričio 18 d. Sidnėjuje (Australija). Iki šešerių metų gyveno Papua Naujoje Gvinėjoje.

Būdama 17 metų sunkiai sirgo anoreksija, tačiau vėliau išsigydė. Daug metų dirbo modeliu, praktikuoja jogą bei medituoja, be to naudoja įvairius netradicinės medicinos metodus, pavyzdžiui, akupunktūrą.

Peta Wilson dirbo modeliu agentūroje *Chadwick Models* Australijoje ir Europoje (Italijoje ir Londone).

1991 m. Peta Wilson persikėlė į Los Andželą, kur mokėsi aktorystės meno teatre *Actors Circle Theatre*. Jos pirmas pasirodymas teatre buvo spektaklis *Fool For Love* (rež. Sam Shepard). Vėliau prasidėjo bandymai televizijoje ir kine. Jos pirmas vaidmuo kine buvo filmas *One of Our Own* (1997). Televizijoje vienas pirmųjų vaidmenų buvo filme *Vanishing Point* (1997) kartu su kitu žymiu aktoriumi Viggo Mortensen.

Kanadoje nufilmuotas televizijos serialas „Jos vardas Nikita“ („La Femme Nikita“) (1997–2001) buvo gana populiarus ir išpopuliarino ir pačią aktorę, kuri šiame seriale suvaidino pagrindinį Nikitos (pseudonimu Žozefina) vaidmenį. Šiam vaidmeniui ji buvo išrinkta iš kitų 200 pretendenčių.

2004 m. liepos mėn. buvo erotinio žurnalo „Playboy“ žurnalo fotomodelis.

## Filmografija

## Apdovanojimai
* 1998 m. nominuota Saturn Award apdovanojimui kaip geriausia TV aktorė (už vaidmenį seriale „Jos vardas Nikita“).
* 1998 ir 1999 m. nominuota Gemini Award apdovanojimui kaip geriausia TV dramos aktorė (už vaidmenį seriale „Jos vardas Nikita“).
* 2004 – nominuota *Saturn Award* apdovanojimui už geriausią antraplanį moters vaidmenį filme „Ekstraordinarių džentelmenų lyga“.

## Išnašos

## Nuorodos
* petawilson.us 
* Peta Wilson (Imdb. com)
* Fanų klubas (rusų ir anglų k.)
Įsrutis (upė)

**Įsrutis, Įsra** (, ) – upė Mažojoje Lietuvoje (dabar Rusijoje, Kaliningrado srityje).

## Geografija

Prasideda srities šiaurės rytuose, prie Pravdino gyvenvietės, teka pro Šorelių girią į vakarus, vidurupyje, ties buvusiu Skatikų kaimu įsilieja į senovinį 1-2 km pločio Nemuno slėnį ir pasuka į pietvakarius. Įsrutyje susilieja su Ungura ir sudaro Prieglių. Vaga aukštupyje reguliuota, vidurupyje ir žemupyje vingiuota, daug senvagių. Žemupyje teka lėtai, sausomis vasaromis beveik išdžiūsta. Kartais, kai pučiant vakarų vėjams Prieglius ir Ungura patvinsta, upės srovė dėl mažo nuolydžio teka priešinga kryptimi.

## Baseinas
Dauguma intakų maži ir nereikšmingi, vasaromis išdžiūstantys. Pagrindinis intakas – 40 km ilgio Eimenys (Uljanovka).

Intakai:



;Kairieji
* Vingrupė (Glubokij)
* Šeškupė (Lugovaja)
* Būdupė (Moskovka)
* Akmenis (Serebrianka)
* Stonė
* Eimenys (Uljanovka)
* Kerstupė (Zavitaja)
* Nybudys (Buda)
* Nybudėlis (Polevaja)
* Strijus (Zagorianka)

;Dešinieji
* Būdupė
* Stirtupė (Bykov)
* Almuonė (Nagornaja)
* Palaka



## Šaltiniai
Rygos valstybinė pirmoji gimnazija

**Rygos valstybinė 1-oji gimnazija** (latv. *Rīgas Valsts 1. ģimnāzija*) - seniausia mokykla Baltijos valstybėse, kurioje organizuojamas vidurinis mokslas (7-12 klasės). Mokykla veikia Rygoje, Latvijos sostinėje.

Mokykla įkurta 1211 m. Šiuo metu gimnazijos specializacija - gamtos mokslai, matematika ir informatika.

## Absolventai
* Ilze Bērziņa (g. 1984 m.) –  šachmatininkė 
* Janis Rainis – rašytojas, poetas
* Einars Repše – Latvijos Ministras Pirmininkas

## Nuorodos
* Oficialus gimnazijos tinklalapis (latvių k.)
Rygos aukštoji teisės mokykla

**Rygos aukštoji teisės mokykla** ( - Rygos juridinė aukštoji mokykla, , **RGSL** - Rygos magistrantūros teisės mokykla) - vienintelė privati aukštoji teisės mokykla Latvijoje. Adresas - Strēlnieku iela 4k-2, Rīga, Latvija, LV-1010.
Teisės mokykloje mokosi Baltijos ir užsienio šalių teisininkai. Mokyklai vadovauja rektorius *Lesley Jane Smith*. Dėstytojai - nuolatiniai bei vizituojantys profesoriai, docentai, teisės praktikai iš Baltijos šalių, Europos ir JAV. Mokykloje studijuoja ir dėsto taip pat ir teisininkai praktika bei teoretikai iš Lietuvos.

## Studijų programos
Rygos Teisės mokykloje vykdomos šios Teisės magistro programos (*Master programme*):
* Teisė ir finansai, *Law & Finance* (LL.M)
* Teisės kalbotyra, *M.A. in Legal Linguistics: Professional Legal Language Skills
* [[Tarptautinė teisė|Tarptautinė]] ir [[Europos teisė]], *International and European Law'' (programa akredituota 2009 m. gruodžio 31 d.).

## Nuorodos
* Oficialus Rygos aukštosios teisės mokyklos tinklalapis (anglų, latvių k.)
Teisės magistras

**Teisės magistras** ( – *[[teisės mokslai|teisių]] meistras*, teisių mokytojas,  – teisių (pažodžiui – *įstatymų*) magistras, *magister* – mokytojas + *lex*, dgs. vard. *leges*, dgs. kilm. *legum*; santrumpa **LL.M.**, *legum* daugiskaitos f. sutrumpinimas *LL.* – „teisių" + *M.*) – kvalifikacinis teisės krypties akademinis laipsnis, suteikiamas baigus podiplomines teisės studijas. Laipsnis gali būti suteikiamas tiek teisės krypties, tiek ir kitų sričių aukštosios mokyklos absolventams (pvz., bakalaurams ir kt.).

Teisės magistro studijos (LL.M.) labiausiai paplitusios anglosaksų teisės šeimos valstybėse, pamažu plinta ir Vakarų bei Rytų Europoje. Tarp teisininkų paplitusi kaip populiari stažuotės užsienyje forma, kai įvaldoma dalykinė užsienio kalba, įgyjama specializacija, kryptingai tęsiama po kelerių metų teisinio darbo patirties. Analogiškos podiplominės studijos ekonomikos srityje – MBA.

LL.M. studijų trukmė – nuo 2 iki 4 semestrų (išimtinais atvejais privaloma reguliariųjų podiplominių studijų trukmė – iki 6 semestrų). Studijų programos, reikalavimai kandidatams, studijų struktūra, privalomi ir pasirenkamieji moduliai, baigiamieji egzaminai skiriasi, būdinga specializacija. Dažniausios – verslo teisė, tarptautinė teisė, lyginamoji teisė (nacionalinė teisė).

Esant oficialiai patvirtintai tam tikrai studijų krypčiai, gali būti įgyjami tokie laipsniai kaip Europos teisės magistras, verslo teisės magistras, lyginamosios teisės magistras, tarptautinės verslo teisės magistras, tarptautinės teisės magistras, teisės studijų magistras (paprastai ne teisės bakalaurams), religinės teisėtyros srityje – kanonų teisės magistras (kanonų teisės licenciatas).

## Lietuvoje
MRU, VDU Teisės institute į teisės magistro studijas priimami asmenys, turintys bakalauro akademinį kvalifikacinį laipsnį. VU Teisės fakultete, Vilniaus verslo teisės akademijoje – įgiję vidurinį (į vientisąsias, vienpakopes teisės magistro studijas VU TF Dieniniame skyriuje) arba aukštąjį išsilavinimą (VU TF Neakivaizdiniame skyriuje).

Podiplominės (LL.M.) studijos anglų kalba rengiamos VDU, MRU bei EHU. Jas gali baigti ir užsienio studentai.

## Nuorodos
* Teisės magistro (LL.M.) programų vadovas